શાસ્ત્રો અનુસાર વૈશાખ મહિનો વિષ્ણુ ભક્તિનો શુભ કાળ કહેવાય છે. પૌરાણિક માન્યતાઓ અનુસાર અક્ષય વૈશાખ મહિનાની ત્રીજ એટલે કે અક્ષય તૃતીયાના દિવસે જ ભગવાન વિષ્ણુના નર નારાયણ, હયગ્રીવ અને પરશુરામ અવતાર થયા હતાં. અને એટલા માટે જ આજના દિવસે પરશુરામ જયંતી અને નરનારાયણ જયંતી પણ ઉજવાય છે. કહેવાય છે કે ત્રેતા યુગની શરૂઆત પણ આજના દિવસે જ થઈ હતી. આજના દિવસે માતા લક્ષ્મીજીની પૂજા પણ પુણ્યદાયી અને મહામંગલકારી માનવામાં આવે છે.